Diari Oficial de la Generalitat Valenciana


Sumari del DOGV 7639, del 20-10-2015 (2015/8292)

Notificació de la sentència dictada en el procediment ordinari número 1353/2012.
--------------------------------------------------------------------------------

### Dades del document

Número de DOGV
:   7639

Data del DOGV
:   20-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8292


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1353/2012. [2015/8292]  
De: FGA Capital Spain, Establecimiento Financiero de Crédito, SA.  
Procuradora: Sonia López Roch.  
Contra: Ana Marta Hernández Gracia.  
En el present procediment, judici ordinari 1523/2012, seguit a instàncies d'FGA Capital Spain, Establecimiento Financiero de Crédito SA, contra Ana Marta Hernández Gracia, s'ha dictat sentència, l'encapçalament i la part dispositiva de la qual, literalment, diuen així:  
  
«Sentència número 79  
Castelló de la Plana, 20 de maig de 2014  
Carmen Marín García, jutgessa substituta de Primera Instància número 8 de Castelló de la Plana, he vist les presents actuacions de judici ordinari 1523/2012, promogudes per FGA Capital Spain, Establecimiento Financiero de Crédito SA, representat per la procuradora la senyora López Roch i defés pel lletrat José Pareja, contra Ana Marta Hernández Gracia, declarada en rebel·lia, sobre la reclamació d'una quantitat de 16.294,02 euros.  
Dispositiva  
Estime parcialment la demanda interposada per la procuradora la senyora López Roch, en nom i representació d'FGA Capital Spain, Establecimiento Financiero de Crédito SA, i condemne Ana Marta Hernández Gracia a abonar a l'actor la quantitat de 16.065,63 euros, més els interessos previstos en el fonament de dret quart, amb expressa imposició als demandats de les costes causades.  
  
Notifiqueu la present resolució a les parts i indiqueu-los que, en contra, hi podran interposar davant d'aquest jutjat un recurs d'apel·lació en el termini de 20 dies des de la notificació d'aquesta resolució, per a la remissió posterior davant de l'Audiència Provincial, segons preveuen els articles 458 i següents de la Llei d'Enjudiciament Civil, en la redacció que en fa la Llei 37/2011, de 10 d'octubre, de mesures d'agilització processal.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat. En cap cas s'admetrà una consignació per un import diferent de l'indicat. El dipòsit s'haurà d'ingressar en el compte de consignacions i dipòsits número 4961/0000/02/número procediment, amb tants zeros a l'esquerra fins a completar quatre dígits incloent-hi el número de procediment/10. En el camp ?Concepte- s'haurà d'indicar el codi ?02 civil apel·lació- i la data de la resolució recorreguda amb el format dd/mm/aaa.  
  
Lliureu un testimoniatge d'aquesta resolució per a la seua constància en les actuacions, i porteu-ne l'original al llibre de sentències.   
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data, de la qual cosa jo, la secretària judicial, done fe.»  
  
I atés que la persona demandada, Ana Marta Hernández Gracia, està en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 22 de maig de 2014.- La secretària judicial: María Tamara Vicente Silva.